system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pComuna Vicovu de Jos, Suceava?
assistant
Vicovu de Jos este o comună în județul Suceava, Bucovina, România, formată numai din satul de reședință cu același nume. Acesta este format din mai multe cătune: Caliuha, Câmp, Centru, Margine, Remezău.

Geografie 
Vicovu de Jos este situat în partea de nord a județului Suceava, în Depresiunea Rădăuți, localitatea întinzându-se de-a lungul apei Râul Suceava, Obcina Mare reprezentând limita vestică. Vicovu de Jos se împarte în cătunele Centru, Caliuha, Remezău, Câmp și Margine. Se învecinează în partea de N-V cu Vicovu de Sus, în partea de N cu Bilca, în partea de V cu Putna, în partea de S cu Voitinel și la E cu comuna Gălănești. Coordonatele geografice ale comunei sunt latitudine nordică 47°52' și longitudine estică 25°37'.

Demografie 

Conform recensământului efectuat în 2021, populația comunei Vicovu de Jos se ridică la 5.978 de locuitori, în creștere față de recensământul anterior din 2011, când fuseseră înregistrați 5.925 de locuitori. Majoritatea locuitorilor sunt români (91,39%), iar pentru 8,31% nu se cunoaște apartenența etnică. Din punct de vedere confesional, majoritatea locuitorilor sunt ortodocși (74,49%), cu o minoritate de penticostali (16,33%), iar pentru 8,63% nu se cunoaște apartenența confesională.

Recensământul din 1930 

Conform recensământului efectuat în 1930, populația comunei Vicovu de Jos se ridica la 4180 locuitori. Majoritatea locuitorilor erau români (94,2%), cu o minoritate de germani (3,35%), una de evrei (1,57%) și una de polonezi (0,88%). Din punct de vedere confesional, majoritatea locuitorilor erau ortodocși (93,15%), dar existau și romano-catolici (3,12%), mozaici (1,57%), evanghelici\luterani (1,1%). Alte persoane au declarat:
baptiști (15 persoane), alte religii (9 persoane) și fără religie (23 de persoane).

Istoric 

Atestare documentara: Alexandru cel Bun, pentru Episcopia de Rădăuți, 23 mai 1436; 3 august 1443, danie domnească (Ilie și Ștefan voievozi); 12 martie 1458 - Ștefan cel Mare pentru Mitropolia Moldovei; 20 septembrie 1479 - Ștefan cel Mare pentru Mănăstirea Putna.

Administrație 
Comuna Vicovu de Jos este administrată de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Comuna este condusă de primarul Vasile Țugui (din 2016) și de alți consilieri locali.

Economie 

Vicovu de Jos a cunoscut un ritm de creștere economică în ultimul timp în care s-au dezvoltat numeroase IMM-uri având ca activitate de bază industria ușoară (producerea de încălțăminte) și prelucrarea lemnului.

Transport 
Comuna Vicovu de Jos este situată pe magistrala principală 500 a Căilor Ferate Române, linia secundară fiind 515. Calea ferată Suceava-Putna, respectiv Putna-Suceava trece prin Vicovu de Jos și are o stație CFR (Vicovu de Jos, aflată la 56 km de stația Suceava Nord).

Comuna este tranzitată și de numeroase maxi taxi (microbuze), pe drumul principal DN2E (Spătăraști - Păltinoasa - Vicovu de Sus) și pe DN2H (Int cu DN2 - Rădauți - Bivolarie).

Religie 
Religia predominantă în Vicovu de Jos este cea creștin-ortodoxă.

Structura populației după religie este următoarea:
 ortodocși: 4818 (81.32 %)
 romano-catolici: 3 (0.05 %)
 penticostali: 994 (16.77%)
 baptiști: 6 (0.1%)
 martorii lui Iehova: 18 (0.3 %)
 religie necunoscută: 86 (1,45%)
 atei: 0 (0.00 %)

Cultură 
Dintre interpreții de seamă ai cântecului românesc se remarcă Sofia Vicoveanca, care a primit titlul de cetățean de onoare al localității Vicovu de Jos.

Personalități 
 Vasile Motrescu - (n.11 octombrie 1920 - d.29 iulie 1958), s-a născut în Vicovu de Jos, partizan, fiind considerat unul dintre cei mai mari luptători anticomuniști din zona Bucovinei.
 Sofia Vicoveanca (n. 23 septembrie 1941) – cântareață de muzică populară, locuieste în Vicovu de Jos - Marginea.
 Vasile Ișan (n. 22 mai 1961) s-a născut si a copilarit în Vicovu de Jos - profesor universitar de comerț internațional, care a îndeplinit funcția de rector al Universității „Al.I. Cuza” din Iași (2008-2016).

Note

Legături externe 
 Site-ul Primăriei

Vicovu de Jos
Vicovu de Jos